**SAK 3 TIL GENERALFORSAMLINGEN I HARSTAD OG OPPLAND TRAVLAG 25. JANUAR 2018 - ØKONOMISK STØTTE TIL JURIDISK HJELP FOR MEDLEMMER SOM FORESLÅES EKSKLUDERT**

**Harstad Oppland Travlag v/Styreleder Per Jørgensen**

**Ang: Sak til Generalforsamlingen i Harstad Oppland Travlag.**

Som medlemmer i HOT er det med tristhet en registrer at medlemmer i Harstad Oppland Travlag trues med sanksjoner som ekskludering og direkte personangrep uten begrunnelses fra styret i Nord-Norge Travforbund. Denne saken er slik en oppfatter det i media en rein hevnaksjon fra forbundsstyret som ikke kan stå uimotsagt.

Undertegnede vil derfor fremme følgende sak for generalforsamlingen i Harstad Oppland Travlag 2018.

Generalforsamlingen i Harstad Oppland Travlag vedtar følgende: «**I tilfelle det mot medlemmer i Harstad Oppland Travlag fremmes forslag om ekskludering fra travsporten av andre enn styret og generalforsamlingen i Harstad Oppland Travlag – skal Harstad Oppland Travlag stille nødvendige midler til disposisjon slik at vedkommende ytes den juridiske hjelp som kan fremskaffes innenfor en ramme på inntil 500.000,-«**

Med vennlig travhilsen

Vidar Gangsaas Trudvang og Rolf Ingar Eggum

Kvæfjord/Harstad 2017-12-23

**Styrets innstilling:**

Styret er i utgangspunktet enig i forslaget, men mener forslaget slik det foreligger er for bastant. Forslaget tar ikkje forbehold til årsaken bak et evt. ekskluderingsforslag, og et så bastant forslag vil dessuten binde opp vesentlige deler av travlagets midler. Det fremtidige styret bør etter vår mening ha mulighet til en viss vurdering av den enkelte sak.

**Styret anbefaler forslaget vedtatt med følgende tekst:**

«**I tilfelle det mot medlemmer i Harstad Oppland Travlag fremmes forslag om ekskludering fra travsporten av andre enn styret og generalforsamlingen i Harstad og Oppland Travlag – har styret fullmakt til å stille nødvendige midler til disposisjon slik at vedkommende ytes den juridiske hjelp som kan fremskaffes innenfor en ramme på inntil kr 500.000,-«**